ભારત સરકારના ડીજીટલ ઇન્ડિયા કાર્યક્રમને કારણે ઇલેક્ટ્રોનીક ઉત્પાદન વધી રહ્યું છે. અગાઉ ૬ કરોડ મોબાઇલ ભારતમાં બનતા કે એસેમ્બલ છતાં તેની જગ્યાએ હવે ૧૧ કરોડ ભારતમાં બને છે અથવા એસેમ્બલ થાય છે. મોબાઈલ ફોનનું ઉત્પાદન ૨૦૧૫—૧૬માં હતું તે કરતાં ૧૮૫ ટકા વધ્યું છે. આવતા પાંચ વર્ષમાં ફોકસકોન જે દુનીયાની સૌથી મોટી ઈલેક્ટ્રોનીક કંપની છે તે ભારતમાં ૫ બીલીયન ડોલરનું રોકાણ સંશોધન અને વીકાસમાં કરશે. ઉત્તર પ્રદેશમાં સ્પાઇસ ગ્રુપે મોબાઇલ ફોનના ઉત્પાદન માટે ૫ બિલ્યનના રોકાણના એમ.ઓ.યુ કરેલા છે. સેમસંગ એમ.એસ.એમ.ઈ.ટુલ ભારતમાં ચાલુ કરશે. સેમસંગના ભારતમાં નોઇડામાં અને શ્રીપેરુમ્બદુરમાં રેફ્રિજરેટર, ટેલિવિઝન, વોશિંગમશીન અને મોબાઇલ ફોન બનાવવાના કારખાના છે. વીવો, લીનોવો, બ્લેકબેરી, એચટીસી, મોટોરોલા માટે મોબાઇલ બનાવતી વીસ્ટ્રોન કંપનીએ પણ ઉત્તરપ્રદેશમાં રોકાણ કર્યું છે. ભારતમાં ઇલેક્ટ્રોનીક સીસ્ટમ ડીઝાઇન મેન્યુફેક્ચરના ૧૨૦ જેટલા એકમ ભારતમાં છે. આઈ સી ડીઝાઇન માટે ભારતમાં બે લાખ એન્જીનીયર કામ કરી રહ્યા છે. ગુજરાતના પ્રાંતિજમાં ભારતનો સેમીકંડકટર વેફર ફેબ્રિકેશન સૌથી મોટો પ્લાન્ટ નાખ્યો છે જેમાં ૪,૦૦૦ને સીધો રોજગાર મળશે અને કુલ ૨૫ હજારને રોજગાર મળશે. અદાણી જુથ મુંદ્રામાં સોલાર ફોટોવોલ્ટીક ફેબ્રીકેશન નાખશે જેમાં ૪૫૦૦ને સીધી રોજગારી મળશે.